CELEX: 62009TN0447
Language: fi
Date: 2009-11-06 00:00:00
Title: Asia T-447/09: Kanne 6.11.2009 — Centre national de la recherche scientifique v. komissio

30.1.2010   
            
            
               FI
            
            
               Euroopan unionin virallinen lehti
            
            
               C 24/55
            
         Kanne 6.11.2009 — Centre national de la recherche scientifique v. komissio
   (Asia T-447/09)
   2010/C 24/98
   Oikeudenkäyntikieli: ranska
   
      Asianosaiset
   
   
      Kantaja: Centre national de la recherche scientifique (Pariisi, Ranska) (edustaja: asianajaja N. Lenoir)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Sopimukseen FP7 239108 ICT — VAMDC/=PF= perustuvan saamisen kuittaamisesta yhteisöllä NEMAGENETAG-sopimuksen perusteella CNRS:ltä olevalla väitetyllä saamisella 28.8.2009 tehty päätös on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Centre national de la recherche scientifique (CNRS) vaatii esillä olevalla kanteella kumoamaan 28.8.2009 tehtyyn päätökseen BUDG/C3 D(2009) 10.5 — 1232 sisältyvän kuittaustoimen, jolla komissio peri määrät, jotka kantajalle on suoritettu teknologisen tutkimuksen ja kehityksen kuudennen puiteohjelman yhteydessä tehdyn NEMAGENETAG-sopimuksen perusteella.
   Kantaja vetoaa vaatimustensa tueksi kolmeen kanneperusteeseen, jotka koskevat
   
               —
            
            
               puolustautumisoikeuksien loukkaamista siltä osin kuin päätös on tehty ilman että komissio on tutkinut CNRS:n lopullisessa tilintarkastuskertomuksessa esittämiä yksityiskohtaisia vastauksia;
            
         
               —
            
            
               päätöstä rasittavaa oikeudellista virhettä ja tosiseikkojen arviointia koskevaa ilmeistä virhettä, jotka johtivat siihen, että komissio yhtäältä hylkäsi kustannukset muuttamalla rahoitettavien menojen arviointikriteerejä, ja toisaalta jätti virheellisesti ottamatta huomioon hankkeesta aiheutuneita menoja koskevat todisteet;
            
         
               —
            
            
               varainhoitoasetuksen 73 artiklan 1 kohdan rikkominen, koska ensinnäkin riidanalaisen saamisen ei voitu katsoa olevan ”selvä, rahassa määritelty ja erääntynyt saaminen” sitä vastaan esitetyn vakavan väitteen vuoksi, toiseksi kuitattujen saamisten ei voitu katsoa olevan vastavuoroisia, koska toinen niistä oli kollektiivinen ja toinen henkilökohtainen, ja lopuksi VAMDC-sopimukseen perustuva ennakkorahoitus ei ollut erääntynyt kuittaustoimen toteuttamishetkellä.